OpenLLM-France/wikimedia huggingface dataset:
# Esnazu

Esnazu Aldudeko herri bat da, Euskal Herriko Nafarroa Beherea lurraldean kokatuta, Baigorri-Ortzaize eskualdean. Antzina, herri propioa izan zen, Baigorriko ibarrekoa, baina Aldude udalerriaren zati izatera pasa zen.
Bertako biztanleak esnazutarrak dira.

## Izena

Eznaratzu aurreko toponimotik dator Esnazu, 1863an Iparraldeko eta Bearnoko hiztegi topofrafikoan Eznazu bezala jaso zena eta Cassiniko mapan Esnaratsu. ez- hasieratik es- hasierara aldaketa "esne" hitzarekin asimilatzearen ondorio da.

## Geografia

Herria Aldudeko ibarran dago, Argintzu mendiaren inguruan, Urbeltxek eta Axtietako errekak inguratzen dutela. 531 metroko altueran dago.

### Etxeak eta auzuneak
#### Auzuneak

* Haltzartea
* Alhatsagaraia
* Xekalebeherea
* Xekalegaraia

#### Etxeak

* Ferranddogaraia
* Koxenea
* Oihantzelhaia
* Munixtagaraia
* Iguzkiagerrea
* Xotroenborda
* Koskorziloa
* Arrokia
* Alexandroenea
* Alamanttoenea
* Bidartea
* Xotroenea
* Nobiliaenea
* Oihanburua
* Semederrenea
* Asketa
* Xaloza
* Aixoa
* Martinenea
* Aiztegieta
* Landartea
* Etxeberria
* Lesakaenea
* Patxikoenea
* Ithurrieta
* Abanjoenea
* Mathenea
* Ttattola

## Ondasun nabarmena

* Jasokundeko eliza

## Oharrak

* ↑ /es̺naaʒu/ ahoskatua (laguntza)

## Erreferentziak

* ↑ «Esnazu - Lekuak - EODA» www.euskaltzaindia.eus (Noiz kontsultatua: 2021-05-17).
* ↑ (Frantsesez) Raymond, Paul. (1863). Dictionnaire topographique du département des Basses-Pyrénées. Impr. impériale (Noiz kontsultatua: 2021-05-17).

## Ikus, gainera

* Aldude
* Baigorri-Ortzaize
* Nafarroa Beherea

## Kanpo estekak

* Datuak: Q12257236
* Multimedia: Esnazu / Q12257236
# Esne-gain gordin

Esne-gain gordina edo esne-gain freskoa krema zuri, gantzatsu (% 30-40 gantz, % 15 laktosa) eta, dauzkan bakterio hazien ondorioz, arinki garratza da. Alabaina, haren antzeko esne-gain garratza baino gantzatsuagoa da, eta ez hain garratza. Jatorrian, esne-gain gordina frantziar espezialitate bat zen, baina gaur egun Europa osoan zehar hedatuta dago eta bertako sukaldaritzetan oso erabilia da: adibidez, supermerkatu gehienetan potoetan salgai dago. Laktosari intolerantzia diotennentzat, laktosa kopuru txikiagoak dituzten barietate komertzial bereziak daude.

## Elaborazioa

Esne-gain gordina pasteurizatu gabeko esne-gainean, lactobacillus kultiboak gehituz lortzen da: bakterio horiek garatzen uzten dira, esne-gain garratza eta gantzatsua izan arte. 18 eta 40 ordu bitartean 20 eta 40 °C arteko tenperatura behar dute bakterioek esnearen azukrea azido bihurtzeko. Jarraian, eta prozesua amaitzeko, esne-gaina pasteurizatu egiten da. Horregatik, ezin da krema pasteurizatu batetik abiatuta egin: esne-gain horretan, bakterio faltak usteltzea eragingo luke, ozpinaz garraztu beharrean.

## Erabilerak

Orokorrean, esne-gain gordina, esne-gain garratza bezala, plater gehienetan erabiltzen da, baina lehenak bi abantaila ditu, ordea: esne-gain garratz bihur daiteke eta ez da irakitean mintzen. Esne-gain gordina barietate likidoagoan ere dago: esne-gain mehe deritzo. Merkatuan badaude aldaerak zenbait osagairekin, baratxuria eta usain belarrak horien artean. Gehienetan, zopak eta pureak egiteko erabiltzen da.

## Aholkuak

Esne-gain gordina izan ezean, nahikoa da ozpin koilarakada bat jartzea gutxi gorabehera bi katilu esne-gainetan, eta guztia ondo nahastu. Esne-gain gordinaren ordezko gisan erabat balio dezake. Esne-gaina harrotuz eta ondoren limoi ura gehituz eta ondo nahasiz ere egin daiteke.

## Erreferentziak

* ↑ Nola erran hiztegia

## Ikus, gainera

* Smetana: Europa ekialdean dagoen antzeko produktu bat da
* Esne-gain harrotua

## Kanpo estekak

* Datuak: Q1142459
* Multimedia: Crème fraîche / Q1142459
# Esne-hauts

Esne-hautsa edota esne deshidratatua esne pasteurizatua deshidratatuz lortzen den produktua da. Prozesu hau atomizazio dorre berezien bidez burutzen da, hauetan esneak duen ura lurrundu egiten da, oraindik esnearen ezaugarri naturalak mantentzen dituen hauts zuri-horixka bat lortuz.
Produktu honek garrantzi handia du, esne likidoak ez bezala, ez baitu kontserbatzeko hozketaren beharrik, ondorioz denbora luzeagoan iraun dezake. Esne arrunta baina merkeagoa eta biltegiratzeko errazagoa izateko abantailak ditu; aldiz, esnearen ezaugarri naturalak mantendu arren, ez du inolaz ere esne freskoaren zapore berbera.
Lau motatako esne-hautsak daude: osoa, erdi-gaingabetua, gaingabetua eta laktosagabetua, bai eta A eta D bitaminaduna.

## Kanpo estekak

* Datuak: Q496696
* Multimedia: Powdered milk / Q496696
# Dul Ashirren inbasioa

Dul Ashirren inbasioa Buwaten inbasioaren ostean gertatu zen , 623ko abenduan (2 AH). Espedizioa Mahomak agindu zuen Siriara zihoan karabana baten berri izan ostean. Mahomak 150-200 musulman inguru bildu zituen, karabanaren aurkako oldarraldia hasteko prest. Karabanak, hala ere, Siriarako bidea hasi zuen musulmanen iritsieraren aurretik.
Musulmanek hogeita hamar gamelu zituzten, eta txandaka erabiltzen zituzten. al-Usharayhra iritsi zirenean, mekarren karabana baten aurka oldartzea espero zuten, Abu Sufyanek Siriara eramaten zuena. Mahomak jada bazekien karabana hau egongo zela eta hilabetez itxoin zuen puntu horretatik pasa zedin, baina Mekako karabana jada pasa zen.
Operazio honetan Mahomak aliantza bat lortu zuen Banu Madlaj leinuarekin, al-Ushayraren inguruan bizi zen leinu bat. Banu Damrahrekin aurretik egindako beste itun bat itxi zuen, era berean.

## Kanpo estekak

* Datuak: Q3046033
# Dukono

Dukono Indonesiako Halmahera uhartean dagoen sumendi aktiboa da.

## Ezaugarriak

Profila zabala du eta gailurrak krater desberdinez osatuta dago. 1550ean erupzio handia izan zuen, VEI eskalako hirukoa. Laba isurketa batek Halmahera eta Mamya mendia arteko itsasartea bete zuen. Hildakoak izan ziren baina ez daude zifra errealak. Beste urtetan ere erupzioak izan dira: 1719, 1868 eta 1901. 1933tik gaur egun arte aktiboa dago.

## Erreferentziak

* ↑ https://web.archive.org/web/20080616090800/http://volcano.und.edu/vwdocs/current_volcs/dukono/dukono.html
* ↑ https://volcano.si.edu/world/volcano.cfm?vnum=0608-01=

## Kanpo estekak

* Datuak: Q2340739
* Multimedia: Dukono / Q2340739
# Dulanto

Dulanto gaur egun Villabezana kontzejuaren parte den herri hustua da, Erriberagoitia udalerrian dagoena, Arabako probintzian.
Mendeetan zehar Lunantu, Lulantu eta Dulanto izenak ageri dira dokumentazioan, eta gazteleraz baita Nuestra Señora de Dulanto eta Santa María de Dulanto, hau da, Dulantoko Andre Maria. 1025. urteaz geroztik dokumentatua Komunioi, Villabezana eta Ribabellosa herrien artean. Ezezaguna da noiz despopulatu zen.

## Erreferentziak

* ↑ López de Guereñu, Gerardo. (1989). Toponimia alavesa : seguido de mortuorios o despoblados y pueblos alaveses. Euskaltzaindia ISBN 84-85479-48-3. PMC 433059515. (Noiz kontsultatua: 2021-03-10).
* ↑ «DULANTO - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2021-03-10).

## Kanpo estekak

* Datuak: Q57838456
# Dulantz

Dulantz Nafarroa Garaiko mendia da, 1243 metro ditu, Urbasako mendilerroan kokatuta dagoena eta tontorrik altuena dena.

## Erreferentziak

* ↑ Gailurraren izena: Dulantz (Mendikat webgunean)
* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Dulantz (Mendikat)

## Ikus, gainera

* Euskal Herriko mendiak
* Nafarroako mendien zerrenda

## Kanpo estekak

* luberri.net webgunean
* Datuak: Q66384748
# Dulantzi (Kontzejua)

Dulantzi (ofizialki Alegría/Dulantzi) Arabako Dulantzi udalerriko kontzeju bat da, Araban. Bertako gune populatua izen bereko udalerriko burua da.

## Herri hustuak

Kontzejuaren parte da herri hustu honen zati bat:
* Alborcoin
Eta herri hustu hauek:
* Aiara (Dulantzi)
* Henaio
* Ilarratza
* Larrara
* Olga

## Demografia

Bilakaera demografikoa Dulantzin 2000 eta 2017 artean

## Erreferentziak

* ↑ «Alegría-Dulantziko udal we-gunea» www.alegria-dulantzi.eus (Noiz kontsultatua: 2024-01-18).
* 1 2 3 4 5 6 López de Guereñu Galarraga, Gerardo. (1989 [1957]). «Mortuorios o despoblados». Toponimia alavesa seguido de Mortuorios o despoblados y Pueblos alaveses. Onomasticon Vasconiae 5.. BArtzelona-Bilbo: Barcelona-Bilbao: ALSOGRAF, para Euskaltzaindia ISBN 8485479483..
* ↑ Nomenclátor: Población del Padrón Continuo por Unidad Poblacional. (Noiz kontsultatua: 218-03-25).

## Kanpo estekak

* Datuak: Q51079065
* Multimedia: Alegría-Dulantzi / Q51079065
# Dukla udalerria

Dukla Poloniako Behe Karpatoetako voivoderriko landa-hiri udalerri bat da, Krosno barrutian kokatuta. 235,14 km²ko azalera du eta 2017ko datuen arabera 14733 biztanle zituen.

## Kanpo estekak

* Udalaren webgunea
* Datuak: Q2052892
ieaBehe Karpatoetako voivoderriko udalerriak :
# Dukovce

Dukovce Eslovakiako udalerri bat da, Svidníkeko barrutian kokatuta. 5,63 km²ko azalera du eta 264 biztanle 2017ko datuen arabera.

## Historia

Idatzizko lehen aipamena 1354. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q910980
* Multimedia: Dukovce / Q910980
# Dulang-dulang mendia

Dulang-dulang mendia (filipineraz: Bundok Dulang-dulang) Filipinetako mendia da, Mindanao uhartean dagoena. 2.941 metroko altuera du eta herrialde osoko bigarren mendirik altuena da. Bukidnon probintzian kokaturik, Talaandig tribuak leku sakratutzat du.

## Kanpo estekak

* Datuak: Q1264707
* Multimedia: Mount Dulang-dulang / Q1264707
# Elara (satelitea)

Elara (grekoa: Λήδα), edo Jupiter VII, Jupiter planetaren satelite natural bat da.

## Ezaugarri fisikoak

Elara satelite txikia da (86 km-ko diametroa), eta irregularra. Uste da 0,04ko albedoa duela, Jupiterren beste satelite batzuen antzera, hala nola Himaliaren taldekoena. Izan ere, Himaliaren taldeko satelitea da, hau da, 11.160.000 km eta 12.555.000 km arteko erradioekin eta 25,8° eta 30,7° bitarteko inklinazioekin Jupiter orbitatzen duten bost sateliteen taldekoa.

## Aurkikuntza

Charles Dillon Perrine-k aurkitu zuen, 1905eko urtarrilaren 2an, Kaliforniako Lick behatokian, Perrinek lehentxeago aurkitutako Himalia satelitearen argazkiak aztertuta.
2007an, New Horizons zundak, Plutonera bidean zihoala, Elararen argazki batzuk egin zituen, 8 milioi kilometroko distantziatik hurbilenak.

## Izendapena

Elara izena mitologia grekoko Elara pertsonaian du jatorria; Elara Zeusen maitaleetako bat zen.
Elarak ez zuen izendapen ofizialik izan 1975 arte, Jupiterren beste zortzi sateliterekin batera (Nazioarteko Astronomia Batasunak ofizialki izendatutako lehenengo satelite-multzoa izan zen). Ordura arte, Jupiter VII izena erabili zen izendatzeko.

## Kanpo estekak

* Datuak: Q16865
* Multimedia: Elara (moon) / Q16865
# Elasiprora

Elasiprora Gelechiidae familiako tximeleta genero bat da. Bere espezie tipoa Elasiprora rostrifera da.

## Espezieak

| Espeziea | Irudia | Egoera |
| Elasiprora rostrifera | | daturik gabe |

## Kanpo estekak

* Datuak: Q5353523
# Elasmobrankio

Elasmobrankioek (Elasmobranchii) Chondrichthyes arrain klasearen bi azpiklaseetako bat osatzen dute. Barnean marrazoak (Selachimorpha goiordena) eta arraiak (Batoidea goiordena) hartzen ditu.
Eskeleto kartilaginosoa, 5-7 zakatz-arrail pare, bizkar-hegal zurrunak eta gorputza ezkata plakoide txikiz estalia dituzte. Hainbat hortz ilara izaten dituzte. Ez dute igeri-maskuririk. Barne ernalkuntza daukate, arren bular-hegalak organo kopulatzaile bilakatu baitira. Banaketa zabala dute ur tropikal eta epeletan.

## Taxonomia

ITISen arabera:
* Euselachii goiordena
** Carcharhiniformes ordena
** Heterodontiformes ordena
** Hexanchiformes ordena
** Lamniformes ordena
** Myliobatiformes ordena (Rajiformesen barnean, FishBaseren arabera)
** Orectolobiformes ordena
** Pristiformes ordena (zerra-arrainak)
** Pristiophoriformes ordena (zerra-marrazoak)
** Rajiformes ordena
** Rhiniformes ordena (Rajiformesen barnean, FishBaseren arabera)
** Rhinobatiformes ordena (Rajiformesen barnean, FishBaseren arabera)
** Squaliformes ordena
** Squatiniformes ordena
** Torpediniformes ordena
Beste aditu batzuren arabera:
* Selachimorpha goiordena (marrazoak)
** Carcharhiniformes ordena
** Heterodontiformes ordena
** Hexanchiformes ordena
** Lamniformes ordena
** Orectolobiformes ordena
** Pristiophoriformes ordena
** Squaliformes ordena
** Squatiniformes ordena
* Batoidea edo Rajomorphii goiordena (arraiak)
** Myliobatiformes ordena (Rajiformesen barnean, FishBaseren arabera)
** Pristiformes ordena
** Rajiformes ordena
** Rhiniformes ordena (Rajiformesen barnean, FishBaseren arabera)
** Rhinobatiformes ordena (Rajiformesen barnean, FishBaseren arabera)
** Torpediniformes ordena

## Erreferentziak

* ↑ Henry B. BIGELOW; William C. SCHROEDER. Fishes of the Western North Atlantic. Sears Foundation for Marine Research, Yale University, 1948, 64-65 orrialdeak. ISBN B000J0D9X6
* ↑ Elasmobranchii Système d'Information Taxonomique Intégré

## Kanpo estekak

* Fernando Pedro PEREZ: Bizkaiko golkoko marrazoak Euskomedia.org
* (Ingelesez) Subclass Elasmobranchii Animal Diversity Web
* (Ingelesez) Elasmobranchii NCBI
* Datuak: Q194257
* Multimedia: Elasmobranchii / Q194257
* Espezieak: Elasmobranchii
# Elasmodactylus

Elasmodactylus Gekkonidae familiako narrasti genero bat da. Afrikako zentruan bizi dira.

## Espezieak

* Elasmodactylus tetensis (Loveridge, 1952)
* Elasmodactylus tuberculosus Boulenger, 1895

## Kanpo estekak

* Datuak: Q1939934
* Multimedia: Elasmodactylus / Q1939934
* Espezieak: Elasmodactylus
# Eolipila

Eolipila, I. mendean Heron Alexandriakoak asmatu zuen. Historiako lehen makina termikotzat hartzen da. Zoritxarrez, denbora askoan, ez zen modu zientifikoan ikertu, soilik jostailu edo entretenimendu bezala erabiliz.
Izena, latinezko aeoli eta pilatik dator, Eoloren baloi bezala itzulia, greziar mitologiako haizearen jainkoa zen Eoloren omenez.

## Kanpo estekak

* Datuak: Q338613
* Multimedia: Aeolipile / Q338613
# Eolia (Missouri)

Eolia Missourieko herrixka bat da. Pike konderrian kokatua dago. 2010ean 522 biztanle zituen, 3,16 kilometro koadrotan banatuta.

## Ikus, gainera

* Pike konderria

## Kanpo estekak

* Datuak: Q2404407
# Eolifono

Eolifono, edo Haizearen makina, musika tresna bat da. Haren bidez haizearen soinua imitatu egiten da. Askotan kotoizko oihalez estalitako danborra izaten da; danborra biratu egiten dutenean haizearen soinua sortzen du.

## Eolifonoa erabiltzen duten lanak

Musikagile batzuek, batez ere barroko garaikoek, horrelako tramankuluak erabili izan dituzte haien lanetan. Hona hemen batzuk.
* Gioachino Rossini: Il barbiere di Siviglia
* Richard Strauss: On Kixote, Eine Alpensinfonie, Die ägyptische Helena, Die Frau ohne Schatten
* Richard Wagner: Der fliegende Holländer
* Ralph Vaughan Williams: Sinfonia antartica
* Ferde Grofé: Grand Canyon Suite
* Olivier Messiaen: Des canyons aux étoiles…, Saint François d'Assise eta Éclairs sur l'au-delà…
* Maurice Ravel: Daphnis et Chloé, L'enfant et les sortilèges
* Giacomo Puccini: La fanciulla del West
* Benjamin Britten: Noye's Fludde
* Michael Tippett: Symphony n. 4
* Jerry Goldsmith: The Blue Max
* Philip Sparke: Music Of The Spheres
* Roger Cichy: First Flights
* Jean-Philippe Rameau: Les Boréades
* Fazıl Say: Symphony No 3 Universe
* Carl Orff: De temporum fine Comoedia, Oedipus Der Tyrann, Der Mond, Ein Osterspiel, Ludus de Nato Infante Mirificus

## Erreferentziak

* ↑ https://dictionary.onmusic.org/terms/5119-eolifono

## Kanpo estekak

* Eolifono baten erabilera Youtubeko bideoan.
* Datuak: Q290688
* Multimedia: Wind machine / Q290688
# Eolia

Eolia edo Eolida (antzinako grezieraz Αιολίς, Aiolís), Grezia asiarra deritzon lurraldean dagoen eskualde bat da. Itsasarteen biltzarrean ezarri zen: iparraldean, Itsaso Beltzarekin muga egiten zuen, mendilerroz osaturikoa, eta hegoaldean, Hermo ibaiaren estuarioarekin.
Itsaso Beltza eta Egeo Itsasoaren arteko desbideratze eskualde bat zen, non ur gezako ibai ibilguek eta ur gaziko itsas korronteek bat egiten duten. Mendikateek, arro edo depresio geografikoek zeharkatuak, kostalde malkartsu eta apurtu bat eratzen dute, Lesbos uhartearen kanpoaldeko golkoak eratzen duen barrunbe nabarmena izan ezik.
Greziar koloniak, eskualde honetan, Bosforo itsasartetik Kariako mendilerroraino, hiru eremu handitan instalatuak egon ziren: Eolia, Dorida eta Jonia. Hiruretatik garrantzitsuena, azkena zen.
Hegoaldereneko lurraldea, Egeo itsasoko kostaldean dagoena, hasiera-hasieratik, joniarrek populatu zuten, lurzoruaren emankortasunagatik eta kokapen geografikoagatik, hasiera-hasieratik, Asia Txikiko greziar kolonietatik eskualderik oparoena eta nagusiena bihurtu zirenak, honela, beste bi finkapen greziarrak ziren Eolia eta Dorida ere menderatzeraino.

## Erreferentziak

* ↑ Euskaltzaindia. (2004/XII/16). 142. araua: Antzinateko eskualdeen euskarazko izenak. Bilbo.

## Kanpo estekak

* Datuak: Q255325
* Multimedia: Aeolis / Q255325
# Eolith

Eolith (koreeraz: 이오리스 ) bideo-jokoen garapenerako enpresa bat izan zen, batez ere The King of Fighters seriearen jabetza intelektuala izateagatik ezaguna zen SNK porrot egin ondoren eta The King of Fighters 2001 eta The King of Fighters 2002 jokoen garatzailea izateagatik .

## Bideo-jokoen zerrenda
### Arcade
#### Serie klasikoak

* Screaming Hunter (1996)
* Grand Prix Derby (1997)
* Ksana (1997)
* Hidden Catch (1998)
* Iron Fortress (1998)
* Linky Pipe (1998)
* Puzzle King: Dance & Puzzle (1998)
* Raccoon World (1998)
* Candy Candy (1999)
* Hidden Catch 2 (1999)
* Hidden Catch 2000 (1999)
* KlonDike+ (1999)
* Land Breaker (1999)
* Music Station (1999)
* New Hidden Catch [New Hidden Catch '98 izenarekin ezagunagoa] (1999)
* Penfan Girls: Step1. Mild Mind [Ribbon: Step1. Mild Mind izenarekin ezagunagoa] (1999)
* Hidden Catch 3 (2000)
* Steal See (2000; Moov Generation-ek garatua)
* Fortress 2 Blue Arcade (2001)
* Hidden Catch 3 Plus (2001)
* The King of Fighters 2001 (2001; [[SNK]-ek argitaratua])
* Crazy War (2002)
* The King of Fighters 2002 (2002; [[Playmore]-k argitaratua])
* BnB Arcade (2003; Nexon-ek garatua)
* Burning Striker (2003)
* Hidden Catch Movie (2003)
* Hidden Catch Movie: Wonderful Days (2003)
* Chaos Breaker (2004; Taito-rekin garatua)
* Snow Fighter (2004; [[Cenozoic Entertainment]-ek garatua])
* X-Monster (2004)

#### Redemption serieak

* Dance Machine 18 [ DM 18 izenez ere ezaguna] (2000)
* Hide and Seek (2001)
* Mugunghwa Kkot-i Pieosseumnida [a.k.a. The Roses of Sharon Have Blossomed ] (2001)
* Dream Shoot (2002)
* El Dorado (2002)
* Rolling Blues (2002)
* Shooting Master (2002)
* Alice in Cardland (2003)

### Sakelako telefonoetarako

* Double Dragon EX (2005)
* The King of Fighters Mobile: Part 1 & 2
* Samurai Shodown Mobile

## Erreferentziak

* ↑ Hidden Catch Movie - Wonderful Days - Undumped. .
* ↑ Snow Fighter - Undumped. .
* ↑ X-Monster - Undumped. .
* ↑ Hide And Seek (Eolith) - Undumped. .
* ↑ Mugunghwa Kkot-i Pieosseumnida
* ↑ Dream Shoot - Undumped. .
* ↑ Rolling Blues - Undumped. .
* ↑ Shooting Master - Undumped. .
* ↑ Alice in Cardland - Undumped. .

## Kanpo estekak

* Eolith Co., Ltd. Enpresaren zerrenda Arcade-History.com webgunean
* Eolith Co., Ltd. Historia Hardcore Gaming 101-en
* Datuak: Q5381780
# Errepublikarekiko mendekotasunpeko barrutiak

Errepublikarekiko mendekotasunpeko barrutiak (tajikeraz: Ноҳияҳои тобеи ҷумҳурӣ, Nohiyaho‘i tobe‘i jumhurî/Nohijahoji toвeji çumhurī; errusieraz: Районы республиканского подчинения, Rajony respublikanskogo podčinenija) mendebaldeko Tajikistango eskualdea da. Duxanbe hiriburua du.

## Barrutiak
### Mendebaldeko Karotegin

* Tursunzoda barrutia (lehen Regar barrutia)
* Shahrinaw barrutia
* Hisor barrutia
* Rudaki barrutia (lehen Leninskiy barrutia)

### Duxanbe

* Duxanbe

### Erdialdeko Karotegin

* Varzob barrutia
* Vahdat barrutia (lehen Kofarnihon barrutia)
* Faizobod barrutia

### Ekialdeko Karotegin (Rashtaren harana)

* Roghun barrutia
* Nurobod barrutia (lehen Darband barrutia)
* Rasht barrutia (lehen Gharm barrutia)
* Sangvor barrutia (lehen Tavildara barrutia)
* Tojikobod barrutia
* Lakhsh barrutia (lehen Jirgatol barrutia)

## Kanpo estekak

* Datuak: Q633490
* Multimedia: Region of Republican Subordination / Q633490
# Errepublikaren Unibertsitatea

Errepublikaren Unibertsitatea (gaztelaniaz: La Universidad de la República, Udelar) Uruguaiko unibertsitate publikoa da. Herrialdeko handiena da eta 2012an 108.886 ikasle zituen. 1849ko uztailaren 18an sortu zuten Montevideon. Lehen errektorea Lorenzo Fernández presbiterioa izan zen. Hamabost fakultate eta hainbat unibertsitate eskola eta institutu ditu.

## Erreferentziak

* Datuak: Q1856423
* Multimedia: Universidad de la República / Q1856423
# Errepublikaren aldarrikapena (Benedito Calixto)

Errepublikaren aldarrikapena (portugesez: Proclamação da República) Benedito Calixto margolari brasildarrak margotutako gai historikoko lana da. Olio mihise gainean teknika erabili zuen 1893an bukatu zuen lan honetan. Gaur egun São Paulo Estatuko Pinakotekan erakusten da.

## Gaia

Irudiak, lau urte lehenago, 1889ko azaroaren 15ean, Brasilgo Errepublika ezarri zuen iraultza politiko-militarra erakusten du, ondorioz, Brasilgo Inperioko monarkia konstituzional parlamentarioa boteretik kendu zuena.

## Historia

Artistak, autodidakta eta São Pauloko kafe ekoizleen elitearekin lotua, ekitaldia erreproduzitzeko enkargua jaso zuen, horretarako argazkiak eta antzezpenak erabiliz. Benedito Calixtok margotutako lehen eszena handia izan zen, ordura arte proportzio txikiko irudi historikoen erretratuak eta berreskurapenak baino egin ez zituena.

## Deskribapena

Lan handia da: 123,50 x 200 zm. Aldarrikapena erretratatzea proposatzen duten lanen artean, Calixtok interpretazio desberdina dakar, eszenaren lehen planoko elementu zibila baztertuz eta Marechal Deodoro konposizioaren irudi nagusi gisa jarriz.

## Erreferentziak

* ↑ https://web.archive.org/web/20171201044104/http://pinacotecadesantos.org.br/LivroInterativo/Download.aspx?arquivo=CalixtoDigital2.pdf
* ↑ https://aventurasnahistoria.uol.com.br/noticias/galeria/benedito-calixto-quadro-proclamacao-da-republica.phtml#.Wg7iQ1WnHIV
* ↑ https://revistagalileu.globo.com/edic/112/rep_republica.htm%5B%5D
* ↑ https://www.nexojornal.com.br/interativo/2016/11/14/A-Proclamação-da-República-na-tela-e-seus-significados

## Kanpo estekak

* Datuak: Q35784675
* Multimedia: Proclamação da República, 1893 / Q35784675
# Errepublikaren aintzira

Errepublikaren aintzira edo Errepublikaren lakua (gaztelaniaz: Lago de la República) Paraguaiko Ciudad del Este hiriko Boquerón auzoan dagoen aintzira artifizial bat da. Aintzirak Amambay erreka du iturri. Hiri parke batek inguratzen du lakua, zeinean kirol eta aisialdi jarduerak egin daitezkeen.

## Kanpo estekak

* Datuak: Q60618104
# Errepublikaren Aldeko Ordezkarien Batzarra

Errepublikaren Aldeko Ordezkarien Batzarra (katalanez, eta ofizialki: Assemblea de Representants per la República), Kataluniako Ordezkarien Biltzar modura ere ezaguna (katalanez, eta ofizialki: Assemblea de Representants de Catalunya), tokiko munduko eta gizarte zibileko diputatuek eta ordezkariek osatuko duten erakundea da. Bere zeregina Errepublikaren Aldeko Kontseiluaren eta honen presidentearen jarraipena egitea izango da; hala, Organo horren ardura izango da Kataluniako Parlamentuko diputatuak berritzen diren bakoitzean Errepublikako Aldeko Kontseiluko presidentea aukeratzea, prozesu konstituziogilearen metodologia zehaztea eta kausa errepublikarra nazioartekotzea. Errepublikaren Aldeko Ordezkarien Batzarra erakunde errepublikar modura sortzen da, askea eta subiranoa, ez dago Espainiako legediaren mende, eta Kataluniako gizarte zibileko ordezkariek osatzen dute.

## Erreferentziak

* ↑ https://www.lavanguardia.com/politica/20200531/481516013401/jordi-pesarrodona-rompe-carnet-erc-25-anos-militancia.html
* ↑ https://consellrepublica.cat/lassemblea-de-representants-es-constitueix-a-la-catalunya-del-nord/
* ↑ (Katalanez) Tedó, Xavi. (2018-02-28). «Consell de la República i Assemblea de Representants: així funcionarà el Govern a l'exili» Ara.cat (Noiz kontsultatua: 2022-02-07).

## Kanpo estekak

* Datuak: Q120984879